Reino de Galicia e Lodomeria

O **Reino de Galicia e Lodomeria** foi un reino dependente da monarquía dos Habsburgo, o Imperio austríaco e o Imperio Austrohúngaro, entre 1772 e 1917, e independente desde o 26 de xullo de 1917 até o 14 de novembro de 1918 (como a República Nacional de Ucraína Occidental).

Comprendía as rexións centroeuropeas de Galicia e Volinia.

Esta rexión histórica da parte oriental de Europa Central está actualmente dividida entre Polonia e Ucraína. O núcleo da Galicia histórica encóntrase nas rexións de Ucraína occidental das óblast de Lviv (Lemberg, en alemán), Ternopil e Ivano-Frankivsk.

## Nome oficial 
* En alemán: *Königreich Galizien und Lodomerien mit dem Großherzogtum Krakau und den Herzogtümern Auschwitz und Zator*.
* En polaco: *Królestwo Galicji i Lodomerii wraz z Wielkim Księstwem Krakowskim i Księstwem Oświęcimia i Zatoru*.
* En ucraíno: Королівство Галичини і Лодомерії
* En húngaro: *Galícia és Lodoméria királysága Krakkó nagyhercegségével és Auschwitz és Zator hercegséggel*.
* En galego: Reino de Galicia e Lodomeria co Gran Ducado de Cracovia e os Ducados de Auschwitz e Zator.

## Historia 
esquerda|miniatura|250px|Mapa físico do Reino de Galicia e Lodomeria 1846-1918.

En 1772, a Galicia era a parte máis importante anexionada por Austria na primeira repartición de Polonia.

A rexión austríaca da Polonia, que formaría parte máis tarde de Ucraína, era coñecida co nome de Galicia, mentres que a zona do norte de Hungría anexionada coñecíase na época como Lodomeria. Deste xeito costituíuse o Reino de Galicia e Lodomeria.

Por outra parte, despois da terceira repartición de Polonia, gran parte da terra polaca do occidente (a Nova Galicia) engadiuse á xa existente provincia de Galicia.

Lemberg foi a capital da Galicia austríaca, que estaba dominada en gran parte pola aristocracia polaca, aínda que a poboación fose case toda ucraína ou rutena.

Numerosa era tamén a poboación xudía na zona, concentrada na parte oriental da provincia.

Durante o primeiro decenio do goberno austríaco, Galicia foi gobernada directa e firmemente desde Viena, que fixo moitas e significativas reformas na burocracia local, levadas a cabo por alemáns e checos xermanizados.

A aristocracia tiña garantidos os seus dereitos, aínda que estes foron considerabelmente limitados. A servidume, neste contexto da reforma, non foi eliminada, pero en cambio foi sometida a unha lei que garantía aos seus compoñentes algunhas liberdades individuais, como a liberdade de matrimonio. As súas obrigas de traballo foron definidas e limitadas, e non estaban excluídos da xustiza ordinaria.
[miniatura|250px|O *Sejm de Galicia*, en [Lemberg (actual Lviv).]]

En 1859, a consecuencia das derrotas militares austríacsas en Italia, o Imperio austríaco entrou nun período de reformas costitucionais e, en 1860, o goberno de Viena emitiu o *Diploma de outubro* co cal se realizou unha primeira federación do imperio coa conseguinte descentralización das súas institucións.

Así, en 1861 o Reino de Galicia e Lodomeria obtén a posibilidade de dispoñer dunha asemblea lexislativa (o *Sejm de Galicia*).

O Reino de Galicia e Lodomeria continuou a costituír parte integrante do Imperio Austrohúngaro até a súa disolución como consecuencia da derrota do exército imperial á fin da primeira guerra mundial.

## Divisións administrativas 
Moi pronto foron reestruturados os territorios polacos adquiridos na primeira partición de Polonia, que eran coñecidos como *Kreise* (círculos) (voivodatos en Polonia). En novembro de 1773 creáronse 59 *Kreisdistriktes* (distritos administrativos, mentres que os círculos foron suprimidos. Algúns ex voivodatos incorporáronse completamente, mentres que a maioría deles só o foron parcialmente. Entre eles estaban o ex voivodato de Belz, Rutenia, Cracovia, Lublin, Sandomierz e Podolia. Tamén durante a guerra ruso-turca de 1769 Bucovina foi ocupada polo Imperio ruso que a cedeu en 1774 ao Imperio austríaco como unha "mostra de aprecio".

### Principais cidades 
; Divisións administrativas 
[miniatura|250px|[Imperio Austrohúngaro en 1910: O número 6 corresponde a *Galicia - Lodomeria*.]]
[miniatura|250px|Cambios territoriais de Galicia, [1772-1918.]]
[250px|miniatura|Divisións administrarivas do Reino de Galicia-Lodomeria en [1914.]]
[250px|miniatura|Bucovina. División en [1940: A parte norte, para a Unión Soviética; a parte sur, para Romanía.]]
250px|miniatura|Mapa físico da República de Cracovia
[250px|miniatura|República de Cracovia entre os seus tres veciños ([Reino de Prusia|Prusia, Austria e Rusia).]]

O Reino dividiuse en numerosos condados (*powiat*) que, en 1914, eran uns 75.
 
Ademais de ser Lwów (hoxe Lviv) a capital do reino, Cracovia era considerada como a capital non oficial da parte occidental de Galicia, sendo a segunda cidade máis importante da rexión.

* Belz (en polaco: *Bełz*, en yiddish: *Beltz*)
* Berezhany (en polaco: *Brzeżany*)
* Biecz (en alemán: *Beitsch*, en ucraíno Беч, *Bech*)
* Bochnia (en alemán: *Salzberg*)
* Boryslav (en polaco: *Borysław*)
* Brody (en yiddish: *Brod*)
* Busk
* Buchach (en polaco: *Buczacz*)
* Chortkiv (en polaco: *Czortkow*)
* Chrzanów
* Dukla (en ucraíno: Дукля, *Duklia*)
* Drohobych (en polaco: *Drohobycz*)
* Gorlice (en ucraíno: Горлиці, *Horlytsi*, en alemán: *Gorlitz*)
* Halych (en polaco: *Halicz*, en alemán: *Halitsch*, en yiddish: *Galits*)
* Husiatyn
* Jarosław (en alemán: *Jaroslau*, en ucraíno: Ярослав, *Yaroslav*)
* Jasło (en alemán: *Jassel*)
* Kalush (en polaco: *Kałusz*)
* Kolomyia (en alemán: *Kolomea*, en polaco: *Kołomyja*, en romanés: *Colomeea*, en yiddish: *Kolomay*)
* Kozova (en polaco: *Kozowa*)
* Kraków (en alemán: *Krakau*, en yiddish: *Kruke*)
* Krosno (en alemán: *Krossen*, en ucraíno: Коросно, *Korosno*)
* Lesko (en ucraíno: Лісько, *Lisko*, en yiddish: *Linsk*)
* Leżajsk (en alemán: *Lyschansk*, en yiddish: *Lizhensk*)
* Limanowa (en alemán: *Ilmenau*)
* Lviv (en alemán: *Lemberg*, en polaco: *Lwów*, en yiddish: *Lemberik*)
* Łańcut (en alemán: *Landshut*)
* Machliniec
* Myślenice (en alemán: *Mischlenitz*)
* Nadvirna (en polaco: *Nadwórna*)
* Nowy Sącz (en alemán: *Neu Sandez*, en yiddish: *Zanz*)
* Oświęcim (en alemán: *Auschwitz*, en yiddish: *Oshpetsin*)
* Peremyshliany (en polaco: *Przemyślany*)
* Przemyśl (en ucraíno: Перемишль, *Peremyshl*)
* Pidhaytsi (en polaco: Podhajce)
* Rava-Ruska (en polaco: Rawa Ruska, en yiddish: *Rave*)
* Rohatyn
* Rymanów (en alemán: *Reimannshau*)
* Rzeszów (en yiddish: *Rejsza*, en ucraíno: *Riashiv*, en alemán: *Reichshof*)
* Sambir (en polaco: *Sambor*)
* Sanok (en ucraíno: Сянік, *Sianik*, en yiddish: *Sonik*, en húngaro: *Sánók*)
* Stanyslaviv (en polaco: *Stanisławów*, en alemán: *Stanislau*, en yiddish: *Stanislev*, hoxe: *Ivano-Frankivsk*)
* Terebovlia (en polaco: *Trembowla*)
* Ternopil' (en polaco: *Tarnopol*)
* Tarnów (en ucraíno: Тарнів, *Tarniv*, en alemán: *Tarnau*)
* Tomaszów Lubelski (en ucraíno: *Tomashiv Liublinskyi*)
* Truskavets (en polaco: *Truskawiec*)
* Wieliczka (en alemán: *Groß Salze*)
* Zalishchyky (en polaco: *Zaleszczyki*)
* Zator (en alemán: *Neuenstadt an der Schaue*)
* Zolochiv (en polaco: *Złoczów*, en yiddish: *Zlotshev*)
* Zhovkva (en polaco: *Żółkiew*)
* Żywiec (en ucraíno: Живець, *Zhyvets*, en alemán: *Saybusch*)

### Outras entidades administrativas 
;Nova Galicia
Parte do reino desde 1795 a 1809; desde 1803, unidade administrativa separada.

; Territorio de Bucovina
Parte do reino desde 1775 a 1849 (Ducado de Bucovina)

; Cidade Libre de Cracovia
Cidade Libre (República) protexida por Prusia, Austria e Rusia desde 1815 até 1846, parte do reino desde 1846.

## Notas 
## Véxase tamén 
### Bibliografía 
* Davies, Norman (2011): *Vanished Kingdoms: The History of Half-Forgotten Europe*. Londres: Allen Lane. ISBN 978-1-84614-338-0.
* Hann, Christopher e Paul Robert Magocsi, eds. (2005): *Galicia: A Multicultured Land*. Toronto: University of Toronto Press. ISBN 0-8020-3781-X. Lectura parcial.
* Magocsi, Paul Robert (1983): *Galicia: A Historical Survey and Bibliographic Guide*. Toronto: University of Toronto Press. ISBN 0-8020-2482-3. Lectura parcial.
* Taylor, A.J.P. (1990): *The Habsburg Monarchy 1809–1918. A History of the Austrian Empire and Austria-Hungary* Londres: Penguin Books UK. Lectura parcial.

### Outros artigos 
* Bucovina
* Pequena Polonia
* Principado de Galicia-Volinia
* República Nacional de Ucraína Occidental
* República Socialista Soviética Galiciana
* Volinia

### Ligazóns externas 
* Galicia (Ukraine and Poland)